En sløjfet(?) [[Gravhøj|høj]], ''Knuds Høj'', nær [[Spøttrup Borg|Spøttrup]] på marken hørende til landsbyen [[Knud (Rødding Sogn)|Knud]] (i [[Rødding Sogn (Skive Kommune)|Rødding Sogn]]) ned mod [[Limfjorden|fjorden]] har givet ophav til det lokale sagn, at Knud Danaást skulle være begravet i højen.<ref>Arne Bjørn Jørgensen: [https://www.akj-cbj.dk/Anerne-fra-Knud.htm ''Forfædrene fra Knud''] (hentet 4. april 2023)</ref><ref>Kaj Smedemark: [https://books.google.dk/books?id=tGtiDwAAQBAJ&pg=PA54&lpg=PA54&dq=%22Knuds+H%C3%B8j%22&source=bl&ots=IeLsmMspUR&sig=ACfU3U0bJ4IlqAU5BnZe9m77cIPnaIG_vg&hl=da&sa=X&ved=2ahUKEwigwfDkkOSAAxXQQ_EDHZI6DjY4ChDoAXoECCAQAw#v=onepage&q=%22Knuds%20H%C3%B8j%22&f=false ''Tag lyset med 1. Min egen danmarkshistorie. En sallingbos livsfortælling''], 2018 (note 50, s. 54)</ref><ref>''Rødding Sogns Realregister'': [https://spottrup-lokalhistorisk-arkiv.dk/9522861 "Borgen: Borgen 9, matr. nr. 22a"]</ref> Højen er dog givetvis fra [[Bronzealderen i Danmark|bronzealderen]], da to bronzesværd er fundet ved udgravning af højen. Egentlig er der flere versioner vedrørende disse sagn fra landsbyen Knud, og de gengives således af A. P. Nielsen:
:"''Knud er en sideform af navneordet knude i betydningen en lille bakke, en lille forhøjning. Der går det sagn, at byen har fået navn efter Knud Daneast, Gorm den Gamles søn, idet han skal ligge begravet på Knud hede.''"
og
:"''På Knud bys mark ud mod fjorden ligger der en høj, som kaldes Knuds høj, og den skal have givet byen navn. Nogle fortæller, at den mand, som ligger begravet i højen, skal være Knud Daneast, Gorm den Gamles søn, og derfor mente man engang, at der måtte findes guld og andre kostbarheder i den; men ved en udgravning, som blev foretaget, fandt man kun to bronzesværd. Der er dog også nogle, der fortæller, at højen huser de jordiske rester af en kong Knud, der faldt i et søslag på fjorden, og han blev så båret i land og højsat på kysten.''"<ref>A. P. Nielsen & Niels P. Bjerregård: ''Af Røddings historie'', Skive, 1950 (ss. 7 & 48)</ref>
Historie